చిట్టి చెల్లెలు

చిట్టి చెల్లెలు 1970, జూలై 29న విడుదలైన తెలుగు చలనచిత్రం. అన్నాచెల్లెల్ల అనురాగానికి అపూర్వ రూపకల్పన ఈ చిత్రం. ఎం. కృష్ణన్ దర్శకత్వం వహించిన ఈ చిత్రంలో నందమూరి తారక రామారావు, వాణిశ్రీ,  హరనాధ్,  రాజశ్రీ,  గుమ్మడి వెంకటేశ్వరరావు, పద్మనాభం నటించగా, సాలూరి రాజేశ్వరరావు సంగీంత అందించారు.

మాతృప్రేమను మించినది లోకంలో లేదంటారు. కాని చెల్లెలి పట్ల అన్న ప్రేమానురాగాలు అంతకంటే తక్కువేమి కాదని నిరూపించిన చిత్రం ‘చిట్టిచెల్లెలు’. అన్న పాత్రలో ఎన్.టి.ఆర్. సోదరి పట్ల వాత్సల్యాన్ని అత్యంత సహజంగా కదిలించేలా ప్రదర్శించగా, చెల్లెలి పాత్రలో వాణిశ్రీ అన్నపట్ల అనురాగం చూపించే చెల్లిలిగా తన నటనను ప్రదర్శించింది. శ్రీరామవనపాసం నాటకం ఈ చిత్రానికి ప్రత్యేక ఆకర్షణకాగా, పద్మనాభం-గీతాంజలి, బాలకృష్ణ-సురభి బాలసరస్వతి జంటల హాస్యం బాగా నవ్విస్తుంది. సాలూరి రాజేశ్వరరావు సంగీతం అందించిన ఈ చిత్రంలోని ‘అందాల పసిపాప’, ‘ఈ రేయి తీయనిది’, ‘జుం జుం జుం తుమ్మెద పాడింది’ వంటి పాటలను ప్రజాదరణ లభించింది.

పాటలు

వనరులు
 ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాదు - (చల్లా సుబ్బారాయుడు సంకలనం ఆధారంగా)
డి.వి.వి.ఎస్.నారాయణ: మధుర గాయని పి.సుశీల మధుర గీతాలు, జె.పి.పబ్లికేషన్స్, విజయవాడ, 2007.

మూలాలు

ఎన్టీఆర్‌ సినిమాలు
వాణిశ్రీ నటించిన చిత్రాలు
తెలుగు కుటుంబకథా చిత్రాలు
గుమ్మడి నటించిన చిత్రాలు